สไปเดอร์-แมน: ผงาดข้ามจักรวาลแมงมุม

| สไปเดอร์-แมน: ผงาดข้ามจักรวาลแมงมุม |
| --- | --- |
ใบปิดภาพยนตร์
กำกับ:   โจอาคิม ดอส ซานโตส  เคมป์ พาวเวอร์  จัสติน เค. ทอมป์สัน 
เขียนบท:   ฟิล ลอร์ดคริสโตเฟอร์ มิลเลอร์  เดวิด คาลลาแฮม 
สร้างจาก: มาร์เวลคอมิกส์
อำนวยการสร้าง:   อาวี อาราด  เอมี ปาสคาล  ฟิล ลอร์ด  คริสโตเฟอร์ มิลเลอร์  คริสตินา สไตน์เบิร์ก 
นักแสดงนำ:   ชามีก มัวร์  เฮลี สไตน์เฟลด์  ไบรอัน ไทรี เฮนรี  ลูนา ลอเรน เบเลซ  เจก จอห์นสัน  เจสัน ชวาตซ์แมน  อิสสา เร  คาราน โซนิ  แดเนียล คาลูยา  โอสการ์ อิซาอัก 
ตัดต่อ: ไมค์ แอนดรูว์ส
ดนตรีประกอบ: แดเนียล เพมเบอร์ตัน
บริษัทผู้สร้าง:   โคลัมเบียพิคเจอร์ส  โซนี่พิกเจอส์แอนิเมชัน  มาร์เวลเอนเตอร์เทนเมนต์  อาราดโปรดักชันส์  ลอร์ดมิลเลอร์โปรดักชันส์  ปาสคาลพิกเจอส์  
ผู้จัดจำหน่าย: โซนี่พิกเจอส์รีลีดซิง
วันฉาย:   30 พฤษภาคม ค.ศ. 2023 (2023-05-30) (โรงละครรีเจนซีวิลเลจ)    31 พฤษภาคม ค.ศ. 2023 (2023-05-31) (ไทย)    2 มิถุนายน ค.ศ. 2023 (2023-06-02) (สหรัฐ) 
ความยาว: 140 นาที
ประเทศ: สหรัฐ
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 690 ล้านดอลลาร์สหรัฐ
ก่อนหน้านี้: สไปเดอร์-แมน: ผงาดสู่จักรวาล-แมงมุม (2018)
สไปเดอร์-แมน: ผงาดข้ามจักรวาลแมงมุม (อังกฤษ: Spider-Man: Across the Spider-Verse) เป็นภาพยนตร์แอนิเมชันอเมริกันแนวซูเปอร์ฮีโร ที่ออกฉายในปี ค.ศ. 2023 สร้างจากตัวละคร ไมล์ โมราเลส / สไปเดอร์-แมน ของ มาร์เวลคอมิกส์ ภาพยนตร์สร้างโดย โคลัมเบียพิคเจอร์สและโซนี่พิคเจอร์สแอนิเมชั่นร่วมกับมาร์เวลเอนเตอร์เทนเมนต์ และจัดจำหน่ายโดย โซนี่พิกเจอส์รีลีดซิง ผงาดข้ามจักรวาลแมงมุม เป็นภาพยนตร์ภาคต่อของ สไปเดอร์-แมน: ผงาดสู่จักรวาล-แมงมุม (2018) และดำเนินเรื่องในมัลติเวิร์สของจักรวาลอื่นที่เรียกว่า "จักรวาล-แมงมุม" ภาพยนตร์กำกับโดย โจอาคิม ดอส ซานโตส, เคมป์ พาวเวอร์และจัสติน เค. ทอมป์สัน (เป็นการกำกับภาพยนตร์ครั้งแรกของพวกเขา) จากบทภาพยนตร์ที่เขียนโดย ฟิล ลอร์ด, คริสโตเฟอร์ มิลเลอร์ (ทั้งคู่เป็นผู้อำนวยการสร้างร่วมด้วยเช่นกัน) และ เดวิด คาลลาแฮม ภาพยนตร์ให้เสียงนำโดย ชามีก มัวร์ เป็น โมราเลส ร่วมกับ เฮลี สไตน์เฟลด์, ไบรอัน ไทรี เฮนรี, ลูนา ลอเรน เบเลซ, เจก จอห์นสัน, เจสัน ชวาตซ์แมน, อิสสา เร, คาราน โซนิ, แดเนียล คาลูยาและโอสการ์ อิซาอัก ในภาพยนตร์ ไมล์ไปผจญภัยกับ เกวน สเตซี / สไปเดอร์-วูแมน ข้ามมัลติเวิร์สที่เขาได้พบกับทีมใหม่ของ สไปเดอร์-พีเพิล หรือที่รู้จักในชื่อ สไปเดอร์-โซไซตี ซึ่งนำโดย มิเกล โอฮารา / สไปเดอร์-แมน 2099 แต่เกิดความขัดแย้งกับพวกเขาเกี่ยวกับการจัดการกับภัยคุกคามใหม่
โซนี่เริ่มพัฒนาภาพยนตร์ภาคต่อของ ผงาดสู่จักรวาล-แมงมุม ก่อนภาพยนตร์ดังกล่าวจะฉายใน ค.ศ. 2018 พร้อมกับทีมผู้เขียนบทและผู้กำกับ โดยภาพยนตร์จะเน้นไปที่ความสัมพันธ์ระหว่างไมลส์ของมัวร์และเกวนของสไตน์เฟลด์ ภาพยนตร์ประกาศอย่างเป็นทางการในเดือนพฤศจิกายน ค.ศ. 2019 และงานแอนิเมชันเริ่มต้นในเดือนมิถุนายน ค.ศ. 2020 ด้วยสไตล์ภาพที่แตกต่างกันสำหรับแต่ละจักรวาลทั้งหกที่ตัวละครไปเยือน ผงาดข้ามจักรวาลแมงมุม เป็นภาพยนตร์แอนิเมชันอเมริกันที่มีความยาวที่สุด ด้วยความยาว 140 นาที
สไปเดอร์-แมน: ผงาดข้ามจักรวาลแมงมุม ฉายรอบปฐมทัศน์เมื่อวันที่ 30 พฤษภาคม ค.ศ. 2023 ที่ โรงละครรีเจนซีวิลเลจ ฉายรอบทั่วไปในไทยเมื่อวันที่ 31 พฤษภาคมและฉายในสหรัฐเมื่อวันที่ 2 มิถุนายน โดยภาพยนตร์เลื่อนฉายจากกำหนดเดิมในเดือนตุลาคม ค.ศ. 2022 เนื่องจากการระบาดทั่วของโควิด-19 ภาพยนตร์ได้รับเสียงชื่นชมจากนักวิจารณ์ทั่วโลกเช่นเดียวกับภาพยนตร์เรื่องแรก ทำเงิน 690 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 6 ในปี ค.ศ. 2023 โดยเป็นหนึ่งในภาพยนตร์ไม่กี่เรื่องที่ประสบความสำเร็จในช่วงภาพยนตร์หน้าร้อน ร่วมกับ เงือกน้อยผจญภัย
ภาพยนตร์เรื่องที่สาม สไปเดอร์-แมน: ผงาดเหนือจักรวาลแมงมุม ถูกเลื่อนกำหนดฉายอย่างไม่มีกำหนดหลังมีการเรียกร้องค่าแรงและการปฏิบัติอย่างไม่เป็นธรรมในระหว่างการสร้างภาพยนตร์ รวมถึงการประท้วงค่าแรงที่กำลังเกิดขึ้นในวงการสื่อของอเมริกา ในขณะที่ภาพยนตร์แยกที่เน้นไปที่ตัวละครหญิงกำลังอยู่ในการพัฒนา